text: [{"text_idx": "#000001", "text": "B36 vendi dystinum mo\u0301ti 07 Vestur"}, {"text_idx": "#000002", "text": "Va\u0301gamenn bjo\u0301\u00f0a\u00f0u veruliga av i\u0301 Gundadali i\u0301 kv\u00f8ld. Vi\u0301kingur var aftanfyri tri\u0301ggjar fer\u00f0ir men fekk stig a\u0301 Svangaskar\u00f0i. I\u0301F vann 3-0 a\u0301 EB/Streymi og hevur fingi\u00f0 eina go\u0301\u00f0a byrjan."}, {"text_idx": "#000003", "text": "Benjamin Heinesen gj\u00f8rdi grei\u00f0an mun, ta\u0301 hann kom a\u0301 v\u00f8llin sum a\u0301leypari (Mynd: Sverri Egholm)"}, {"text_idx": "#000004", "text": "Talan gj\u00f8rdist um eitt hendarri\u0301kt og dramatiskt kv\u00f8ld i\u0301 Betrideildini, ta\u0301 2. umfar - u\u0301tsett i\u0301 mars vegna ve\u00f0ur - endliga var\u00f0 avgreitt. Hetta er fjo\u0301r\u00f0a umfari\u00f0, i\u00f0 er sp\u00e6lt, og n\u00f8kur vi\u00f0urskifti eru vor\u00f0in grei\u00f0ari. Ymiskt bendir a\u0301, at vit kunnu fa\u0301a eina t\u00e6tta og spennandi kapping a\u0301 fleiri \u00f8kjum.Dagurin byrja\u00f0i vi\u00f0 einum skelki. HB fekk einki ma\u0301l vi\u00f0 Sto\u0301ra, og uppflytararnir TB vunnu s\u00e6r eitt k\u00e6rkomi\u00f0 stig. Les eisini: Ma\u0301lleyst i\u0301 Trongisva\u0301giHinvegin var eingin slingur i\u0301 hja\u0301 KI\u0301. Ho\u0301ast talan ikki gj\u00f8rdist um nakran sto\u0301rsigur ella framu\u0301r fo\u0301tbo\u0301ltssp\u00e6l, so fingu f\u00f8royameistararnir tvey ma\u0301l i\u0301 vindinum a\u0301 Argjum og kundu eisini fingi\u00f0 fleiri. KI\u0301 hevur framvegis fult stigatal. AB er einasta li\u00f0i\u00f0, i\u00f0 einki stig hevur.H\u00f8gri bakkurin Jo\u0301annes Kals\u00f8 Danielsen skora\u00f0i fyrra ma\u0301li\u00f0 hja\u0301 KI\u0301, i\u00f0 sku\u0301gva\u00f0i AB til viks a\u0301 Argjum (Mynd: Sverri Egholm)A\u0301 Svangaskar\u00f0i var ma\u0301lveitsla. Longu eftir ti\u0301ggju var 1-0, ta\u0301 vindurin sny\u0301tti Ba\u0301r\u00f0 a\u0301 Reynatr\u00f8\u00f0: Ragnar Samuelsen rudda\u00f0i beinanvegin bo\u0301ltin burtur av egnari ha\u0301lvu, og no\u0301gvi vindurin a\u0301virka\u00f0i. Longu i\u0301 4. minutti javna\u00f0i Ja\u0301kup Johansen: Vongurin fekk fatur a\u0301 bo\u0301ltinum, eftir at Vi\u0301kingur vann bo\u0301ltin h\u00f8gt og gj\u00f8rdi si\u0301\u00f0ani rest sja\u0301lvur. Hetta endurto\u0301k seg tv\u00e6r fer\u00f0ir: Also at heimali\u00f0i\u00f0 leg\u00f0i seg a\u0301 odda, men at steypavinnararnir javna\u00f0i. Mohammed Samba skora\u00f0i og leg\u00f0i upp fyri B68, Villiam Emil Klein fekk si\u0301tt fyrsta ma\u0301l i\u0301 Betrideildini - hja\u0301 u\u0301tili\u00f0num skora\u00f0u Olaf Ba\u0301r\u00f0arsson og S\u00f8lvi Vatnhamar ma\u0301lini eftir ste\u00f0gin. 07 Vestur skora\u00f0i einasta ma\u0301li\u00f0 i\u0301 fyrra ha\u0301lvleiki i\u0301 Gundadali. Hetta var i\u0301 samband vi\u00f0 dey\u00f0bo\u0301ltsst\u00f8\u00f0u. U\u0301tili\u00f0i\u00f0 hev\u00f0i gott tamahald a\u0301 B36, men i\u0301 seinna helmingi av seinna ha\u0301lvleiki vendi li\u00f0i\u00f0 hja\u0301 Dan Brimsvi\u0301k dystinum: Fyrst javna\u00f0i svenski mi\u00f0verjin Isak Jo\u0308nsson eftir hornaspark, og so gj\u00f8rdu innskiftararnir mun: Benjamin Heinesen skora\u00f0i og leg\u00f0i fimm minuttir seinni upp til afturvenda Michal Pryzbylski. 07 Vestur vildi to\u0301 ikki leggja seg, og i\u0301 yvirti\u0301\u00f0ini javna\u00f0i ungi s\u00f8rvingurin Oddur Petersen vi\u00f0 go\u0301\u00f0um stu\u0301tara eftir innlegg fra\u0301 Magnus Holm Jacobsen. 07 Vestur hev\u00f0i eisini tv\u00e6r vandamiklar st\u00f8\u00f0ur afturat, men ta\u00f0 koppa\u00f0i til B36, sum nu\u0301 er a\u0301 3. pla\u0301ssi.Stekri svenski mi\u00f0verjin hja\u0301 B36, Isak Jo\u0308nsson, skora\u00f0i si\u0301tt fyrsta ma\u0301l fyri felagi\u00f0 (Mynd: Sverri Egholm)Fleiri myndir fra\u0301 dystinum i\u0301 GundadaliI\u0301F hevur longu seks stig. I\u0301 dag setti uppflytarin EB/Streym uppa\u0301 pla\u0301ss. Vongbakkurin Elias Lervig setti bo\u0301ltin i\u0301 ma\u0301li\u00f0 beint fyri ste\u00f0gin, og seinna helming av seinna ha\u0301lvleiki stongdi heimali\u00f0i\u00f0 dystin. Andras Olsen leg\u00f0i eftir Jan Ellingsgaard fyri at filma: EB/Streyma-li\u00f0forma\u00f0urin fekk beinlei\u00f0is reytt kort, I\u0301F fekk brotsspark, i\u00f0 li\u00f0forma\u00f0urin Karl L\u00f8kin umsetti til ma\u0301l. Gundur Petersen setti punktum vi\u00f0 go\u0301\u00f0um ma\u0301li - einasta neiliga hja\u0301 I\u0301F var, at Jhon Mena fekk pu\u0301ra o\u0301ney\u00f0ugt reytt kort i\u0301 yvirti\u0301\u00f0ini. Samanlagt ein go\u0301\u00f0 byrjan fyri li\u00f0i\u00f0 hja\u0301 Aleksandar Jovevic."}]